Pēteris Šadurskis

Pēteris Šadurskis ( — ) bija latviešu jurists un politiķis. Bijis ilggadējs Latvijas Hipotēku bankas valdes loceklis, kā arī nedemokrātiski ievēlētās Tautas Saeimas deputāts.

 Biogrāfija 
Pēteris Šadurskis piedzima  Makašēnu pagastā zemnieku ģimenē. Absolvējis Pēterburgas ģimnāziju, studējis Pēterburgas Universitātē, taču Pirmā pasaules kara dēļ studijas pārtrauca. Tautas padomes locekļa aizvietotājs, pārstāvēja latgaliešu frakciju.Saeimas Stenogrammas. - 1920.g. - Nr.1  - 71.lpp. Vēlāk pabeidzis Latvijas Universitātes Juridisko fakultāti. Darbojies vairākos Latgales uzņēmumos un laikrakstos. Darbojies arī Ludzas apriņķa valdē. 1924. gadā kļuva par Latvijas Hipotēku bankas valdes locekli, par darbu šajā amatā 1934. gadā apbalvots ar III šķiras Triju Zvaigžņu ordeni.

Pēc Latvijas okupācijas 1940. gadā no "Darba tautas bloka" saraksta kandidējis nedemokrātiskajās Tautas Saeimas vēlēšanās. Kļuvis par tās deputātu. Vēlāk, pēc Latvijas inkorporācijas PSRS ticis represēts un izsūtīts uz Krievijas PFSR. No izsūtījuma atgriezies, miris Rīgā . Apglabāts Sarkandaugavas kapos.

 Atsauces 

Kategorija:1893. gadā dzimušie
Kategorija:1965. gadā mirušie
Kategorija:Rēzeknes novadā dzimušie
Kategorija:Tautas padomes locekļi
Kategorija:Tautas Saeimas deputāti
Kategorija:Latvijas uzņēmēji
Kategorija:Latvijas žurnālisti
Kategorija:Latvijas Universitātes absolventi
Kategorija:Triju Zvaigžņu ordeņa komandieri
Kategorija:Padomju represijās cietušie